cyanic-selkie/wikianc huggingface dataset:
হ্যারি পটার (চরিত্র)
সর্বশেষ উপন্যাস
হ্যারিকে পরাজিত করতে ভলডেমর্ট ডাম্বলডোরের কবর থেকে "এল্ডার ওয়ান্ডটি" চুরি করে। এটা ছিল তখন পর্যন্ত সৃষ্ট সবচেয়ে শক্তিশালী জাদুদন্ড। এটা দিয়ে সে দুইবার হ্যারির উপর কিলিং কার্স (হত্যার অভিশাপ) প্রয়োগ করে। প্রথমবার এই কার্সের ফলে হ্যারি জীবন ও মৃত্যুর মাঝামাঝি একটি স্থানে আটকা পড়ে। "কিংস ক্রস" অধ্যায়ে, ডাম্বলডোরের আত্মা হ্যারিকে জানায় যা, যখন ভলডেমর্ট হ্যারিকে শিশু অবস্থায় হত্যা করতে গিয়ে ব্যর্থ হয়, হ্যারি ভলডেমর্টের একটি হরক্রাক্সে পরিণত হয়। ভলডেমর্টের খন্ডিত আত্মার একটি টুকরা যতক্ষণ হ্যারির মধ্যে বাস করবে, ততক্ষণ পর্যন্ত হ্যারি ভলডেমর্টকে হত্যা করতে সক্ষম হবে না। আর যেহেতু হ্যারি স্বেচ্ছায় মৃত্যুকে বরণ করতে চেয়েছিল, তাই হ্যারির অভ্যন্তরে থাকা ভলডেমর্টের খন্ডিত আত্মার টুকরাটি ধ্বংস হয়ে গেছে। কিন্তু ভলডেমর্টের কিলিং কার্সটি ব্যর্থ হয় কেননা পুনর্জন্মের সময় ভলডেমর্ট হ্যারির রক্ত ব্যবহার করেছিল। বইয়ের শেষ প্রান্তে, হ্যারির উপর প্রয়োগ করা ভলডেমর্টের দ্বিতীয় কিলিং কার্সটিও ব্যর্থ হয়। কার্সটি হ্যারির এক্সপেলিয়ার্মাস স্পেলে বুমেরাং হয়ে ভলডেমর্টের উপর আঘাত করে এবং তাকে হত্যা করে। কারণ, এল্ডার ওয়ান্ডের প্রকৃত মালিক ছিল হ্যারি, ভলডেমর্ট নয়। হ্যারি অবশিষ্ট দুইটি ডেথলি হ্যালোসেরও মালিক হয়। এগুলো হল, অদৃশ্য হওয়ার আলখাল্লা এবং পুনর্জন্মী পাথর। এর ফলে, সে মৃত্যুরও প্রকৃত মাস্টার হয়। রাউলিং এর মতে, হ্যারি ও ভলডেমর্টের মধ্য পার্থক্য হল, হ্যারি মৃত্যুকে স্বেচ্ছায় গ্রহণ করতে চেয়েছিল, যা তাকে তার শত্রুর চেয়ে অধিক শক্তিশালী করে তোলে। "মৃত্যুর প্রকৃত মাস্টার এ সত্যটাকে গ্রহণ করে যে, তাকেও একসময় মৃত্যুবরণ করতে হবে, কেননা এ অবিনশ্বর পৃথিবীতে মৃত্যুর চেয়েও খারাপ বিষয় রয়েছে, প্রতিনিয়ত আমাদের যার মুখোমুখি হতে হয়। একেবারে শেষ দৃশ্যে হ্যারি এল্ডার ওয়ান্ডটি ত্যাগ করার ও পুনর্জন্মী পাথরটি লুকিয়ে রাখার সিদ্ধান্ত নেয়। কিন্তু সে অদৃশ্য হওয়ার আলখাল্লাটিকে নিজের কাছে রাখে, কেননা, এটা সে তার বাবার কাছ থেকে পেয়েছে।
চলচ্চিত্রে রূপায়ন
thumb|200px|right|[[ড্যানিয়েল র‌্যাডক্লিফ ]] ২০০০ সালে লন্ডনে স্টোনস ইন হিজ পকেট নামে এক নাটক চলাকালীন প্রযোজক ডেভিড হেম্যান প্রথম র‌্যাডক্লিফকে হ্যারি পটার চরিত্রাভিনয়ের জন্য অডিশনে আমন্ত্রণ জানান। সেই বছরই অগস্টে বেশ কয়েকটি অডিশনের পর, জে. কে. রাউলিং-এর পুরস্কারজয়ী গ্রন্থসিরিজের বিগ-বাজেট চলচ্চিত্রায়নে তিনি নির্বাচিত হন। স্বয়ং রাউলিং তার এই নির্বাচন সমর্থন করে বলেন : "ড্যান র‌্যাডক্লিফের স্ক্রিন টেস্ট দেখে আমার মনে হয়েছে ক্রিস কলম্বাস এর চেয়ে ভাল হ্যারি আর কোথাও পাবে না।"
এরপর র‌্যাডক্লিফ হ্যারি পটার সিরিজের নিম্নোক্ত পরবর্তী ছবিগুলিতেও অভিনয় করেন: হ্যারি পটার অ্যান্ড দ্য চেম্বার অফ সিক্রেটস (২০০২), হ্যারি পটার অ্যান্ড দ্য প্রিজনার অফ আজকাবান (২০০৪), হ্যারি পটার অ্যান্ড দ্য গবলেট অফ ফায়ার (২০০৫), হ্যারি পটার অ্যান্ড দ্য অর্ডার অফ দ্য ফিনিক্স (২০০৭)। এই সিরিজের শেষ দুই ছবি হ্যারি পটার অ্যান্ড দ্য হাফ-ব্লাড প্রিন্স, এবং হ্যারি পটার অ্যান্ড দ্য ডেথলি হ্যালোস ছবিতেও তিনি অভিনয় করছেন বলে জানা গেছে। প্রথমোক্ত ছবিটির শ্যুটিং শুরু হয়েছে ২০০৭ সালের সেপ্টেম্বরে এবং মুক্তি পায় ১৭ জুলাই, ২০০৯। শেষ ছবিটি দুটি পর্বে ২০১০ ও ২০১১ সালে মুক্তি পাবে বলে আশা করা হচ্ছে। এর প্রথম পর্বটি মুক্তি পাবে ১৯শে নভেম্বর ২০১০ এবং দ্বিতীয় পর্বটি মুক্তি পাবে ১৫ই জুলাই ২০১১। মুক্তিপ্রাপ্ত ছবিগুলি সারা বিশ্বের বক্স অফিসে বিপুল সাড়া ফেলে জনপ্রিয়তা লাভ করেছে।
হ্যারি পটার চরিত্রটি র‌্যাডক্লিফের জন্য সৌভাগ্য নিয়ে আসে। ২০০৭ সালে, তার মোট সম্পদের পরিমাণ ১৭ মিলিয়ন পাউন্ড। যা তাকে ব্রিটেনের অন্যতম ধনী বালকে পরিণত করেছে।
ফিলোসফার্স স্টোনে সন্ডার্স ট্রিপলেটস অর্থাৎ সন্ডার্স জমজ ভাইয়েরা এক বছর বয়স্ক হ্যারির ভূমিকায় আবির্ভূত হয়। যদিও তিনজন সন্ডার্স শিশুদের কারো নামই চলচ্চিত্রে উল্লেখ করা হয়নি।
চারিত্রিক বিকাশ
সিরিজে হ্যারি একজন হাফ-ব্লাড বা মিশ্র রক্তের জাদুকর। কারণ তার বাবা মা উভয়েই জাদুকর হলেও, তার মা, লিলি ইভান্স মাগলবর্ন বা মাগল বংশজাত জাদুকর ছিলেন। রাউলিং এর মতে, যেসব চরিত্র জাদুকরদের রক্তের বিশুদ্ধতায় বিশ্বাস করে, তাদের কাছে লিলি মাগলদের মতই 'খারাপ'। তারা মাগল বংশজাতদের "মাডব্লাড" বলে গালি দেয়।
রাউলিং এর মতে, হ্যারি তার নিজের বিবেক বুদ্ধি দ্বারা পরিচালিত হয়। সে ভাল ও মন্দের পার্থক্য অনুধাবন করতে পারে। রাউলিং আরো বলেন যে, "খুব কম সংখ্যক মানুষ হ্যারির অভিভাবকের দায়িত্ব পালন করায়, ছোটবেলা থেকেই তাকে তার নিজের সিদ্ধান্ত নিজেকে নিতে হয়েছে। সে অবশ্যই ভুল করে, কিন্তু শেষ মুহূর্তে তার বিবেক তাকে যা করতে বলে, সে তাই করে"। রাউলিং এর মতে, হ্যারির চরিত্রের একটি গুরুত্বপূর্ণ দিক প্রকাশ পায় চতুর্থ বইয়ে, যখন হ্যারি সহপাঠী সেডরিক ডিগরির মৃতদেহ ভলডেমর্টের হাত থেকে উদ্ধার করে আনে। এটি হ্যারির চরিত্রের সাহসিকতা ও নিঃস্বার্থপরতা দিকগুলো প্রকাশ করে।
রাউলিং অবশ্য বলেছেন যে হ্যারির চরিত্রের দুইটি মন্দ দিক হল, "রাগ এবং প্রায়শই ঔদ্ধত হওয়া"। কিন্তু সে সহজাতভাবেই সম্মানের যোগ্য। "সে নিষ্ঠুর নয়। সে প্রতিযোগিতামূলক, এবং সে একজন যোদ্ধা। সে প্রয়োজনের সময় বসে থাকে না। কিন্তু তার সহজাত পূর্ণতা রয়েছে। আর এটাই তাকে আমার কাছে হিরো করে তুলেছে। সে একজন সাধারণ ছেলে, তবে এমন কিছু গুনসম্পন্ন যা অধিকাংশের কাছেই প্রশংসনীয়। শেষ বইটি প্রকাশিত হওয়ার পর রাউলিং মন্তব্য করেন, "হ্যারির মধ্যে অফুরন্ত প্রাণশক্তি রয়েছে, এর দ্বারা সে এমন অনেক কিছু করতে সক্ষম যা ভলডেমর্ট করতে অক্ষম। আর সেটা হচ্ছে মৃত্যুর মত সত্যকে গ্রহণ করা।"
শারীরিক বৈশিষ্ট্য
হ্যারির চুলের রঙ তার বাবার চুলের রঙের মত কালো, এবং তার চোখের রং তার মায়ের চোখের রঙের মত সবুজ। তার কপালে একটি বিদ্যুৎ চমকানো আকৃতির কাটাদাগ রয়েছে। সে তার বয়সের তুলনায় অপেক্ষাকৃত খাটো ও শীর্নকায়। এছাড়া তার মুখ সরু ও হাঁটু গোলাকার। সে গোল কাচের চশমা পড়ে। প্রথম বইয়ে বলা হয়েছে, হ্যারি তার নিজের যে জিনিসটি সর্বাপেক্ষা বেশি পছন্দ করে সেটি হল তার কাটাদাগটি। যখন রাউলিংকে জিজ্ঞেস করা হয়, হ্যারির বিদ্যুতের মত এই কাটাদাগটি কি অর্থ প্রকাশ করে, তখন তিনি বলেন, "আমি চেয়েছিলাম, সে কি ধরনের পরিস্থিতির মধ্য দিয়ে এসেছে তার একটা চিহ্ন তার শরীরে থাকুক। এটি হচ্ছে তার অভ্যন্তরে যা ঘটে গেছে তার এক ধরনের বহিঃপ্রকাশ... অন্যভাবে বলা যায়, এটা অনেকটা চোজেন ওয়ান বা অভিশপ্ত ওয়ান হওয়ার মত।" সিরিজের প্রথমদিকে হ্যারি খাটো হলেও পরবর্তীকালে সে লম্বা হয়। সপ্তম বইয়ে সে 'প্রায়' তার বাবার সমান লম্বা হয় এবং অন্যান্য চরিত্রসমূহ তাকে 'লম্বা' অভিহিত করে।
রাউলিং বলেন যে, হ্যারি পটারকে নিয়ে চিন্তা করার সময় সর্বপ্রথম যে ছবিটি তার মনে ভেসে উঠেছিল তা হল, "একজন শীর্নকায়, কালো চুলের ও চশমা পরিহিত ছেলে। তিনি আরো বলেন যে, তিনি মনে করেন, হ্যারির চশমা তার সহনশীলতার প্রতীক।
ক্ষমতা ও আগ্রহ
সিরিজের বিভিন্ন পর্যায়ে রাউলিং হ্যারি পটারকে একজন মেধাবী ও সাহসী জাদুকর হিসেবে প্রতিষ্ঠা করেছেন। ২০০০ সালে এক সাক্ষাৎকারে রাউলিং বলেন যে, হ্যারি বিশেষ করে ডিফেন্স এগেইনস্ট দ্য ডার্ক আর্টস (কালো জাদুর বিরুদ্ধে প্রতিরোধ) বিষয়ে অত্যন্ত মেধাবী ও দক্ষ। সে কুইডিচেও ভাল। রাউলিং একই সাক্ষাৎকারে বলেছেন যে, তৃতীয় বইয়ের মধ্যভাগ পর্যন্ত, হ্যারির ঘনিষ্ঠ বন্ধু ও তাদের বর্ষের সবচাইতে স্মার্ট ছাত্রী হারমায়োনি গ্রেঞ্জার হ্যারিকে জাদুর ডুয়েলে বা দ্বন্দ্বযুদ্ধে পরাজিত করতে সক্ষম হবে। কিন্তু পরবর্তী বইগুলোতে, হ্যারি কালো জাদুর বিরুদ্ধে প্রতিরোধ বিষয়ে অত্যন্ত দক্ষ হয়ে উঠে বলে সে হারমায়োনিকেও পরাজিত করতে সক্ষম হবে।
রাউলিং এর মতে, হ্যারির প্রিয় বই কুইডিচ থ্রো এজেস। রাউলিং বাস্তবে কেনিলওয়ার্থি হুইস্প ছদ্মনামে এই বইটি লিখেছেন।
সম্পত্তি
হ্যারির বাবা মা মৃত্যুর আগে তার জন্য অনেক ধন সম্পদ রেখে যান। এর মধ্যে গ্রিংগটস জাদুর ব্যাঙ্কের একটি ভল্টে রাখা অসংখ্য স্বর্নমুদ্রা উল্লেখযোগ্য। এছাড়া সিরিয়াসের মৃত্যুর পর তার স্থাবর অস্থাবর সকল সম্পত্তির মালিক হয় হ্যারি। এর মধ্যে বার নাম্বার গ্রিমল্ড প্লেস বাড়িটিও রয়েছে। রাউলিং বলেছেন যে, "হ্যারির ধন সম্পদ কখনোই তার বইয়ে গুরুত্বপূর্ণ কোন কাজে আসে নি। এগুলো হ্যারি শুধু তার বই, ইউনিফরম ও আন্যান্য জিনিস কেনার জন্য ব্যবহার করেছে।
হ্যরি তার বাবার আরো দুইটি জিনিস লাভ করে। একটি হচ্ছে মর‌্যাডার্স ম্যাপ। ফ্রেড ও জর্জ উইজলি তাকে এটি দেয়। এটি হগওয়ার্টসের একটি পূর্নাংগ মানচিত্র। অন্য জিনিসটি হচ্ছে তার বাবার অদৃশ্য হওয়ার আলখাল্লা। অ্যালবাস ডাম্বলডোর তাকে এটি দেয়। এটির মাধ্যমে প্রমাণিত হয় যে হ্যারি পিভারেল বংশদ্ভূত। যখন হ্যারির সতের বছর বয়স হয়, তখন মিসেস উইজলি তাকে একটি ঘড়ি উপহার দেয়। ঘড়িটি একসময় মিসেস উইজলির ভাই ফ্যাবিয়ান প্রিওয়েটের ছিল।
হ্যারির একটি পোষা পেঁচা রয়েছে, যার নাম হেডউইগ। পুরো সিরিজ জুড়ে হ্যারি এটিকে চিঠি পাঠানোর কাজে ব্যবহার করে। সপ্তম বইয়ে হেডউইগ মারা যায়। এ সম্পর্কে রাউলিং বলেছেন যে, "হেডউইগের মৃত্যু নিরীহ মানুষের নিরাপত্তাহীনতার প্রতীক। আমি জানি, হেডউইগের মৃত্যু অনেক মানুষকে কষ্ট দিয়েছে!" একজন কুইডিচ খেলোয়াড় হিসেবে হ্যারি দুইটি উন্নত মানের জাদু ঝাড়ুর মালিক। প্রথমটি একটি নিম্বাস ২০০০ রেসিং ব্রুম। হ্যারির তৃতীয় বর্ষে এটি ধ্বংস হয়ে যায়। অন্যটি একটি ফায়ারবোল্ট। সিরিয়াস তাকে এ ঝাড়ুটি উপহার দেয়। ডেথলি হ্যালোসে হেডউইগের সাথে সে এই ঝাড়ুটিও হারিয়ে ফেলে।
পরিবার
হ্যারি জেমস ও লিলি পটারের একমাত্র সন্তান। এক বছর বয়সে তার বাবা মাকে ভলডেমর্ট হত্যা করলে সে অনাথ হয়ে যায়। এ অবস্থায় সে তার মাসি পেতুনিয়া (হ্যারির মা লিলির বোন) ও তার স্বামী মেসো ভার্নন ডার্সলির কাছে প্রতিপালিত হয়। তাদের ছেলে ডাডলি হ্যারির একমাত্র কাজিন (মাসতুতো ভাই)। তার মাসি ও মেসো অবশ্য হ্যারিকে তার বাবা মায়ের মৃত্যুর প্রকৃত কারণ বলেত না, তারা বলত যে হ্যারির বাবা মা গাড়ি দূর্ঘটনায় মারা গেছেন।
জেমস পটার
মূল নিবন্ধঃ জেমস পটার
জেমস পটার (ইংরেজিতে James Potter) (ছদ্মনাম প্রংগস) হচ্ছেন হ্যারি পটারের বাবা। তিনি ছিলেন তার বাবা মায়ের একমাত্র সন্তান। তার বাবা মা উভয়েই জাদুকর হওয়ায় তিনি বিশুদ্ধ রক্তের জাদুকর ছিলেন। হ্যারির মতই তার ছিল কালো চুল। কিন্তু তার চোখের রঙ ছিল বাদামী। তিনি হগওয়ার্টসে গ্রিফিন্ডর হাউজের ছাত্র ছিলেন। সেখানে সিরিয়াস ব্ল্যাক, রেমাস লুপিন ও পিটার পেট্টিগ্রুর সাথে তার ঘনিষ্ঠ বন্ধুত্ব গড়ে ওঠে। তারা চারজন মরেডার্স নামে পরিচিত ছিল। মরেডার্স ম্যাপটি তারাই তৈরি করেছিলেন। জেমস গ্রিফিন্ডর কুইডিচ টিমের ক্যাপ্টেন ও স্কুল হেডবয় ছিলেন। এছাড়া জেমস একজন বেআইনি অ্যানিমেজাস ছিলেন, তার অ্যানিমেজি ফরম ছিল হরিণ। ভল্ডেমর্ট যখন হ্যারিকে হত্যা করতে এসেছিল, তখন জেমস তাকে ঠেকিয়ে রাখার চেষ্টা করেছিল, যাতে লিলি হ্যারিকে নিয়ে পালিয়ে যেতে পারে। কিন্তু তার এই প্রচেষ্টা ব্যর্থ হয় এবং ভলডেমর্ট তাকে হত্যা করে।
অ্যাড্রিয়ান রলিন্স হ্যারি পটার চলচ্চিত্র সিরিজে জেমস পটারের ভূমিকায় অভিনয় করেছেন।
লিলি পটার
মূল নিবন্ধঃ লিলি পটার
লিলি পটার (ইভান্স) (ইংরেজিতে Lily Potter) হচ্ছেন হ্যারি পটারের মা। তার বাবা মা উভয়েই মাগল হওয়ায় তিনি মাগল বংশজাত জাদুকর ছিলেন। তাকে বইয়ে অত্যন্ত সুশ্রী হিসেবে বর্ণনা করা হয়েছে। তার চোখের রঙ হ্যারির মত সবুজ এবং চুলের রঙ লাল ছিল। তিনি অত্যন্ত মেধাবী ছাত্রী ছিলেন। স্কুলে তিনি গ্রিফিন্ডর হাউজের প্রিফেক্ট ও হেডগার্ল ছিলেন। যখন ভল্ডেমর্ট হ্যারিকে হত্যা করতে আসে তখন তিনি নিজের জীবনের বিনিময়ে তার সন্তান হ্যারির জীবন রক্ষা করেছিলেন। কিন্তু তিনি ইচ্ছা করলে তার নিজের জীবন রক্ষা করতে পারতেন। হ্যারির জন্য তার এই আত্মত্যাগ এই সিরিজের সবচেয়ে মর্মস্পর্শী ঘটনা। তিনি তার নিজের জীবন দিয়ে হ্যারিকে সুরক্ষিত করে যান। এই সুরক্ষা হ্যারি ১৭ বছর হওয়া পর্যন্ত বলবৎ থাকে।
জেরাল্ডাইন সামারভিলি চলচ্চিত্রসমূহে লিলি পটারের ভূমিকায় অভিনয় করেছেন।
জিনি পটার
মূল নিবন্ধঃ জিনি ওয়েজলি
বোনি রাইট চলচ্চিত্রসমূহে জিনির ভূমিকায় অভিনয় করেছে।
জেমস পটার II
জেমস সিরিয়াস পটার (ইংরেজি James Sirius Potter) হ্যারি ও জিনির প্রথম সন্তান ও বড় ছেলে। সে তার ছোট ভাই অ্যালবাসের চেয়ে এক বছরের বড়। তার দাদা জেমস পটার ও বাবার গডফাদার সিরিয়াস ব্ল্যাকের নামানুসারে তার নাম রাখা হয়। তার স্বভাব ও বৈশিষ্ট্য তার নেমসেকদের এবং তার মামা ফ্রেড ও জর্জ উইজলির মত; অর্থাৎ সে জোক, প্র্যাঙ্ক ও অন্যান্য মিসবিহেভিয়ার পছন্দ করে। রাউলিং বলেন, জেমস কোন এক সময়ে তার বাবার ডেস্ক থেকে মরেডার্স ম্যাপটি নিয়ে আসবে।
হ্যারি পটারের চরিত্রগুলোর নামকরণ
১/ নিমফাডোরা টংকস (Nymphadora Tonks): নিমফাডোরা নামটি এসেছে নিম্ফ থেকে যার অর্থ পতঙ্গ রুপান্তরের দ্বিতীয় ধাপ। যখন নিম্ফ পরিপূর্ণ পতঙ্গে রুপান্তরিত হয় এবং নিমফোডারা ইচ্ছা মত আকৃতি পরিবর্তিত করতে পারত।
২/ ড্র্যাকো ম্যালফয় (Draco Malfoy): Draco ছিল এথেন্স এ জন্ম নেয়া এক ব্যক্তি যাকে গ্রীসের সর্বপ্রথম লিখিত-আইনপ্রণেতা হিসেবে ধরা হয়; এর আগে আইনগুলো শুধুই মৌখিকভাবে প্রচলিত ছিল। ড্র্যাকোর আইনগুলোকে Draconian measures বলা হতো, যেগুলো তাদের নিষ্ঠুরতার জন্য পুরো গ্রীসে সমালোচিত ছিল। বর্তমান সময়েও, নিষ্ঠুর আইন বোঝাতে Draconian measures শব্দটা ব্যবহার করেন অনেকে। ড্রাকো ম্যালফয় এর চরিত্রের সাথে অনেকটাই মিলে যায়। আবার নামের প্রথম অংশকে ভিন্ন দিক থেকে খেয়াল করলে দেখা যায় Drakon নামে প্রাচীন গ্রীক মিথ এ একটি প্রাণী আছে যে তার মুখ দিয়ে আগুন বা এসিডের ফোয়ারা সৃষ্টি করতে পারে এবং সে খুবই হীংস্র আর উদ্ধত। আবার Draco একটি ল্যাটিন শব্দ যার অর্থ সাপ অথবা ড্রাগন, যারা উভয়েই আবার উদ্ধত এবং হিংস্র। উপন্যাসে ড্রাকোকে কিন্তু বেশ উদ্ধত হিসেবেই দেখানো হয়েছে, ঠিক ড্র্যাকন, ড্রাগন কিংবা সাপের মতো। আবার স্লিদারিন হাউজের প্রতিক হচ্ছে সাপ, আর ড্র্যাকো একদম বিশুদ্ধ স্লিদারিন বলতে যা বোঝায়, সেটাই।তার নামের শেষ অংশে—ম্যালফয়। ওটার দুইটা অংশ, Mal এবং Foy যেগুলোর প্রত্যেকটির আলাদা অর্থ আছে। ‘ম্যাল (Mal)’ এবং 'ফয় (Foy)' উভয়েই এসেছে প্রাচীন ফ্র্যাঞ্চ ভাষা থেকে যার মধ্যে ‘Mal’ এর অর্থে হচ্ছে, ‘শয়তান’। আর ‘ফয় (Foy)’, শব্দের অর্থ ‘বিশ্বাস’ বা ‘আস্থা’। তাহলে ম্যালফয় মানে দাঁড়াচ্ছে, ‘শয়তানের প্রতি আস্থা রাখে যে’। ম্যালফয়দের পুরো পরিবারই ভোলডেমর্ট এর প্রতি আস্থা রেখেছিল আজীবন।
৩/ নার্সিসা ম্যালফয় (Narcissa Malfoy): গ্রীক মিথে নার্সিসাস নামে একজন লোক ছিল যে নিজেই নিজের প্রেমে পড়েছিল। সে পানিতে তার প্রতিবিম্ব দেখে এতটাই আবেগে আপ্লুত হয়ে গিয়েছিল যে কখন ডুবে মরে গিয়েছে সে টেরই পায়নি! সেই ছেলেটির নামানুসারেই আত্মহংকারী, স্বমেহনে ব্যস্ত লোকজনকে নার্সিসিস্ট বলা হয়। আর নার্সিসার ভেতর আত্মহংকার পারিবারিক দাম্ভিকতা বেশ ভালোভাবেই ছিল।
৪/ লুসিয়াস ম্যালফয় (Lucious Malfoy): লুসিয়াস এসেছে সম্ভবত লুসিফার থেকে যার অর্থ শয়তান। আর ল্যাটিন ভাষায় লুসিয়াস মানে আলো, অর্থাৎ সাদা। তার চুলের দিকে খেয়াল করলে দেখা যায়—সূর্যের আলোয় ন্যায় সাদা ওগুলো।
৫/ রেমাস লুপিন (Remus Lupin): নামের প্রথম শব্দের অর্থ রোমান মিথ থেকে নেওয়া হয়েছে। রেমাস এবং রোমিউলাস ছিল দুই যমজ ভাই যাদেরকে একজন মেয়ে নেকড়ে প্রতিপালন করে বড় করে তোলে এবং যারা পরবর্তীতে রোম এর গোড়াপত্তন করে। সেই মেয়ে নেকড়ের নাম? লুপা। এছাড়াও Lupin লিখে ডিকশনারিতে সার্চ দিলে অর্থ আসবেঃ ‘নেকড়ে সদৃশ’।
৬/ হারমাইয়োনি গ্রেঞ্জার (Hermione Granger): হারমাইয়োনি নামের উৎস গ্রীক মিথলোজি; সে ছিল গ্রীক রাজা মেনেলাউস এবং হেলেন এর মেয়ে। হারমাইয়োনি শব্দের অর্থ ‘বার্তাবাহক’। সে ছিল জ্ঞানের বার্তাবাহক। যখনই হ্যারি আর রন বিপদে পড়তো, সে তার জ্ঞানের ঝুড়ি থেকে কোনো না কোনো উপায় বের করে ফেলত। তার নামের পরের অংশ; গ্রেঞ্জার শব্দের একটা অর্থ হচ্ছে farm steward, যেটা পুরোপুরি একটি মাগল পেশা, যার মাধ্যমে হারমাইয়োনির মাগল চরিত্রকে বোঝানো হয়েছে। এছাড়াও গ্রেঞ্জার দ্বারা ম্যানেজার বা সর্দার জাতীয় কিছু বোঝায়। বিভিন্ন বিপদজনক পরিস্থিতিতে বিপদকে ম্যানেজ করতে হারমাইয়োনিকে দেখা গিয়েছে।
৭/ হ্যারি পটার (Harry Potter): দ্য বয় হু লিভড! জাদুর ইতিহাসের একমাত্র সৌভাগ্যবান ছেলে, যার উপর আভাদা কেডাভ্রা কোনো প্রভাব ফেলতে পারেনি—শুধুমাত্র তার কপালের কাটা দাগটি ছাড়া। হ্যারি নামটা আসলে খুবই সাধারণ একটি নাম। কিন্তু গভীরভাবে চিন্তা করলে বোঝা যায়, অতটা সাধারণও নয় নামটি। হ্যারি নামটা এসেছে মধ্যযুগীয় ইংরেজি নাম হ্যানরি (Henry) থেকে, অনেক ইংরেজ রাজা এবং তাদের ছেলেদের এই নাম ছিল। ইংরেজ রাজাদের মতোই নেতৃত্ব এবং যুদ্ধক্ষেত্রের সম্মক জ্ঞান ছিল হ্যারির প্রধান বৈশিষ্ট্য। এছাড়াও জার্মান শব্দ Heri এর অর্থ army. হ্যারি একাই একজন আর্মি। তাছাড়া হ্যারিই কিন্তু ডাম্বলডোরস আর্মি নামে গ্রুপটি খুলেছিল যেখানে তার আর্মিকে সে নেতৃত্ব দিত একদম সামনে থেকে। এছাড়াও Harry নামটার সুইডিশ এবং অ্যামেরিকান অর্থ হচ্ছে, ‘He who rules the home’. হ্যারির নর্স মিনিং হচ্ছে, ‘War chief’. টিউটোনিক অর্থ হচ্ছে, ‘Mighty in war’.
৮/ রন উইজলি (Ron Weasley): আর্থারিয়ান লিজেন্ড অনুযায়ী, কিং আর্থারের বিশ্বস্ত বর্শার নাম ছিল Ron। আবার অনেকের মতে, বর্শাটার নাম Ron ছিল না, বরং Ron শব্দের অর্থই ছিল বর্শা যেটা আর্থারের প্রিয় ছিল। রন অবশ্যই হ্যারি আর হারমাইয়োনির বিশ্বস্ত এবং প্রিয় বন্ধু ছিল। আর Weasley এসেছে Weasel থেকে যার অর্থ বেজি, আর বেজি সারাক্ষণ ছুটোছুটি করে, অর্থাৎ দূরন্ত.
৯/ টম মারভোলো রিডল (Tom Marvolo Riddle): ইংরেজিতে খুব কমন নামের একটি হচ্ছে টম। ইংরেজিতে ফ্রেইস আছে ‘Every Tom, Dick, Or Harry’। টম এবং হ্যারিকে একসাথে দেখা যাচ্ছে। লর্ড ভোল্ডেমর্ট এর সাথে হ্যারি পটারের সংযোগটা আশা করি বোঝা যাচ্ছে, সেই সাথে ডার্ক লর্ডের নামের প্রথম অংশ হিসেবে টম বেছে নেয়ার কারণটাও এতক্ষণে পরিষ্কার হয়ে ওঠার কথা। মারভোলোর তেমন কোনো অরিজিন জানা যায়নি, ওটা সম্ভবত লেখিকা নিজেই বানিয়েছেন। হয়তো মারভোলো এসেছে মারভেল থেকে যার অর্থ বিস্ময়কর ব্যাপার। আর ভোল্ডেমর্ট একদম ছোট বেলা থেকে ম্যাজিক ওয়ান্ড ছাড়াই যে নিয়ন্ত্রিত ম্যাজিকগুলো করতে পারতো, বা সে নিজেকে বাঁচিয়ে রাখার জন্য ম্যাজিকের সীমানাকে যেভাবে অনেক দূরে ঠেলে দিয়েছিল। তার নামের শেষ শব্দ রিডল, যার অর্থ ধাঁধা। এই অংশ দিয়ে কি ওর চরিত্রকেই পুরোপুরি বোঝানো হচ্ছে না? Tom Marvolo Riddle এর বর্ণগুলোকে সাজালে সেগুলো হয় I am lord Voldemort, যেটা একটা ধাঁধা। তাছাড়া, সে যখন স্কুলে ছিল, তখন একমাত্র ডাম্বলডোর ছাড়া আর কেউই ওকে অবিশ্বাস করতো না, কারণ সবাই ওর মিষ্টি ব্যবহার দেখে বিভ্রান্ত হয়ে যেত, অর্থাৎ ‘ধাঁধায়’ পড়ে যেত। আর ডাম্বলডোর এর কাছে তো ওকেই একটা আস্ত ধাঁধা বলে মনে হতো, যার উত্তর যত দ্রুত সম্ভব বের করার ব্যাপারে উনি বদ্ধপরিকর ছিলেন। ডাম্বলডোর যখন রিডল এর সাথে প্রথম দেখা করেন, তখনই তিনি বুঝতে পেরেছিলেন, এই ছেলেটির ভেতর কোনো একটা রহস্য আছে, একটা ধাঁধা আছে ওর চারপাশে, যেটা তার উপর নজর রাখার প্রতি ইঙ্গিত করছিল সবসময়।
১০/ বেল্লাট্রিক্স ল্যাস্ট্রেঞ্জ (Bellatrix Lestrange): ভোল্ডেমর্ট এর ল্যাফটেনেন্ট এর নাম উচ্চারণ করার সময় Strange শব্দটার উপর জোর পাওয়া যায়। আসলেই সে খুব অদ্ভুত প্রকৃতির ছিল, পোশাকে-আশাকে, আচার-আচরণে, কথা-বার্তায় সব দিক দিয়েই। আর Bella শব্দটি ল্যাটিন যার অর্থ সুন্দরী। সুন্দরী...হুম...হয়তো বলা চলে—এক্ষেত্রে ডার্ক বিউটি বলাটা বেশি যুক্তিসঙ্গত। তবে এটার প্রকৃত অরিজিন হয়তো ল্যাটিন শব্দ Bellum যার অর্থ যুদ্ধ যেটা তার চরিত্রের সাথে পুরোপুরি মিলে যায়। আর Trix এসেছে Tricks থেকে; সে কিন্তু আসলেই বেশ চতুর প্রকৃতির উইচ ছিল এবং ট্রিক্স পছন্দ করতো, যার কারণে তাকে যুদ্ধে হারানো অনেক-অনেক কঠিন ছিল।
১১/ লুনা লাভগুড (Luna Lovegood): লুনা নামটা এসেছে ইংরেজি Luna আর Loony থেকে, যেখানে Luna শব্দের অর্থ চাঁদ, যা পৃথিবীর বাইরের বস্তু। আর লুনার মন কিন্তু বেশিরভাগ সময়েই পৃথিবীর বাইরেই পড়ে থাকতো। সেই সাথে Loony মানে উদ্ভট, পাগলাটে। আর Lovegood মানে Love এবং Good. লংবটম লুনার প্রেমে পরে ছিল।
১২/ রুবিয়াস হ্যাগ্রিড (Rubeus Hagrid): হ্যাগ্রিড সম্ভবত এসেছে ইংরেজি শব্দ Haggard থেকে, যার অর্থ হচ্ছে বুনো, অথবা মলীন। হ্যাগ্রিডকে দেখতে সবসময় বুনো এবং মলীন বলেই মনে হতো। আর রুবিয়াস শব্দটা ল্যাটিন Rubeo থেকে এসেছে যার অর্থ ‘I am red or ruddy’. বইয়ে দেখা যায় হ্যাগ্রিড মদ খেলে একদম লাল হয়ে যেত।
১৩/ সেভেরাস স্নেইপ (Severus Snape): অনেক প্রাচীন একজন রোমান রাজার নাম ছিল সেভেরাস, যার ব্লাডলাইন পুরোপুরি রোমান ছিল না, মিশ্র ছিল। তার মানে, এক অর্থে সে ছিল হাফ ব্লাড। সেভেরাস নিজেকে দ্য হাফ ব্লাড প্রিন্স নামে চিন্তা করত। আর স্নেইপ (Snape) হয়তো বা এসেছে Snake থেকে। আসলে স্নেইপ এর কার্যক্রম দেখলে যে কারোই তাকে সাপের মতো মনে হবে, শেষ বইয়ের আগ পর্যন্ত। মনে হবে, সে দ্বিমুখো সাপ। ডাবল এজেন্ট। সে কিন্তু ডাম্বল্ডোর আর ভোল্ডেমর্ট দুইজনের হয়েই কাজ করছিল একই সময়ে, যদিও তার লয়ালটি ছিল শুধুই একজনের প্রতি, কিন্তু সেটা বোঝার আগ পর্যন্ত তো সবারই ওকে দ্বিমুখো সাপ বলেই মনে হয়েছে। বইতে হ্যারি আর তার বন্ধু রন স্নেইপকে প্রায়ই ডাবল এজেন্ট, টু ফেইসড স্নেইক এবং স্লিপিং স্নেইক বলত। আর তার শেষ পরিণতি কিন্তু ভোল্ডেমর্ট এর সাপের হাতেই হয়েছিল।
১৫/ ফেনরির গ্রেব্যাক (Fenrir Grayback): ফেনরির হচ্ছে নর্স মিথ এর এক নিষ্ঠুর, দানবীয় নেকড়ে যাকে বেঁধে রাখা হয়েছে কোনো এক অজানা দ্বীপে যে ছাড়া পেলেই র‍্যাগনেরক সৃষ্টি হবে, মানে ধ্বংস হয়ে যাবে পুরো পৃথিবী। বস্তুতই ফেনরির গ্রেব্যাক ছিল নিষ্ঠুর প্রকৃতির এক নেকড়ে-মানব যে পূর্ণ রুপান্তর ছাড়াই কামড়াতো—বিশেষ করে বাচ্চাদের।
১৬/ পমোনা স্প্রাউট (Pomona Sprout): স্প্রাউট মানেই হচ্ছে অঙ্কুরিত হওয়া। আর পমোনা ছিল রোমানদের ফল গাছের দেবী। আর তিনি ছিলেন হার্বোলোজি শিক্ষিকা।
১৭/ মিনার্ভা ম্যাকগোনাগল (Minerva Mcgonagall): গ্রীক দেবী অ্যাথিনার রোমান ভার্সান হচ্ছে মিনার্ভা এবং অ্যাথিনা বা মিনার্ভা হচ্ছেন জ্ঞানের দেবী। বইয়ের প্রফেসর ম্যাকগোনাগল ছিলেন জ্ঞানী মহীয়সী নারী।
১৮/ অ্যালবাস পার্সিভল উলফ্রিক ব্রায়ান ডাম্বলডোর (Albus Percival Wulfric Brain Dumbledore): অ্যালবাস শব্দটা ল্যাটিন, যার অর্থ হচ্ছে সাদা, শুভ্র, ঠিক প্রফেসরের দাঁড়ির মতো। তাছাড়া সাদার মাধ্যমে বিশুদ্ধ কিছুকে বোঝানো হয়, যেটা অন্ধকার, অর্থাৎ ‘ডার্ক লর্ড’ এর বিপরীত। এবার আসা যাক Dumbledore এ। এটা ইংলিশ Bumblebee এর প্রাচীন প্রতিশব্দ, যার অর্থ ভ্রমর। ভ্রমর ফুলকে পরিস্ফুটিত করে পরাগায়নের মাধ্যমে ফলে পরিণত হতে সাহায্য করে, ঠিক যেভাবে ডাম্বলডোর তার ছাত্রদেরকে পরিস্ফুটিত করে বড় উইচ এবং উইজার্ড এ পরিণত হতে সাহায্য করতেন। এবার তার মিডল নেইমগুলোর দিকে লক্ষ্য করি। পার্সিভল ছিল কিং আর্থারের কোর্ট এর অনেক বিখ্যাত এক নাইট। উলফ্রিক দ্বারা নেকড়ের শক্তি বোঝানো হয় যেটা খুব সম্ভবত উনার জাদু ক্ষমতার প্রতি ইঙ্গিত করছে। আর ব্রায়ান? ওটা পুরাতন সেলটিক শব্দ যার অর্থ, ‘Noble’.
আরো দেখুন
Timothy Hunter
বহিঃসংযোগ
Learn The Secret Meanings Behind Your Favorite Harry Potter
Figuren der Harry-Potter-Romane
সুখবিন্দর সিং
সুখবিন্দর সিং (ਸੁਖਵਿੰਦਰ ਸਿੰਘ; জন্ম: ১৮ জুলাই, ১৯৭১) হলেন একজন ভারতীয় গায়ক, সুরকার এবং গীতিকার। তিনি অনেক গান গেয়েছেন। তন্মধ্যে উল্লেখযোগ্য হলঃ কার হার ময়দান ফতেহ (সঞ্জু), বাসমাল্লেহ (থাগস অব হিন্দোস্তান) সহ আরো অসংখ্য গানের শিল্পী তিনি।
সিং তার বিখ্যাত গান "ছাইয়া ছাইয়া" এর জন্য ১৯৯৯ সালের ফিল্মফেয়ার এর বেস্ট প্লেব্যাক এওয়ার্ড জেতেন।
প্রাথমিক জীবন
সিং অমৃতসর, পাঞ্জাবে জন্মগ্রহণ করেন।
জীবনী
সুখবিন্দর সিং অমৃতসর, পাঞ্জাব থেকে এসেছেন। তিনি প্রথম ৮ বছর বয়সে স্ট্যাজ এ গান গেয়েছিলেন। তিনি সেই সময় ১৯৭০ সালের সিনেমা অভিনেত্রী থে সারাগামাপা গানটি গেয়েছিলেন। যার মূল গায়ক কিশোর কুমার এবং গায়িকা লতা মঙ্গেশকর। তিনি টি সিং এর সাথে পাঞ্জাবি গানের এলবাম বার করেছিলেন, যার নাম "মুন্ডা সাউদ হল দা"। এরপর তিনি দক্ষিণ ভারত চলে আসেন এবং সেখানে তামিল সিনেমা রাতচাগান সিনেমায় গান পরিবেশন করেন।
সিং প্রথম বলিউড সিনেমায় গানের সুযোগ পান ব্লকবাস্টার স্বদেশপ্রেমী সিনেমা "কর্ম" তে। এর পর তিনি "খিলাফ" সিনেমার হিট গান "আজা সানাম" এ কন্ঠ দেন।
আজা সানাম গাওয়ার পর তিনি আর তেমন সাফল্য পাচ্ছিলেন না, তখন তিনি এ আর রহমান এর সঙ্গিত পরিচালনায় দিল সে সিনেমার "ছাইয়া ছাইয়া" গানে কন্ঠ দেন। এরপর  তিনি "তাল", বিবি না. ১, "১৯৪৭: আর্থ", "দাগ: দ্যা ফায়ার", "জানোয়ার", "দিল্লাগি" আরো অনেক ব্লকবাস্টার সিনেমায় কন্ঠ দেন এবং বিখ্যাত হয়ে উঠেন।
তিনি শাহরুখ খান এর ৭ টি সিনেমায় কন্ঠ দিয়েছেন, প্রথম "দিল সে" সিনেমার "ছাইয়া ছাইয়া" এরপর "ওম শান্তি ওম" এর "দারধ এ ডিস্কো", চাক দে ইন্ডিয়া সিনেমার "চাক দে ইন্ডিয়া", রাব দে বানাদি জোড়ি এর "হোলে হোলে", "বিল্লু" সিনেমার "মারজানি", "হ্যাপি নিউ ইয়ার" সিনেমার "সাটকালি", এবং "রাইস" সিনেমার "উডি উডি যায়ে" এবং প্রত্যেকটি গান ইই হিট হিসেবে প্রকাশ পায়।
সিং অনেক বিখ্যাত নায়কদের সিনেমায় গান গেয়েছেন এর মধ্যে সালমান খান, শাহরুখ খান, অর্জুন রামপাল, অনিল কাপুর, অক্ষয় কুমার, সাইফ আলি খান, অজয় দেবগন, অভিষেক বচ্চন, রিতেশ দেশমুখ, তুষার কাপুর, বিবেক ওবেরয়, সঞ্জয় দত্ত, ববি দেওল, রণবীর কাপুর, কুনাল কাপুর, ফারহান আখতার, সানি দেওলসহ আরো অনেকের।
পুরস্কার
সুখবিন্দর সিং "দিল সে" এবং "রাব নে বানাদে জোড়ি" সিনেমার "ছাইয়া ছাইয়া" এবং "হোলে হোলে" গানের জন্য ফিল্মফেয়ার বেস্ট প্লেব্যাক সিঙ্গার মেল পুরস্কার জিতেন।
সুখবিন্দর সিং ২০১০ সালে "জয় হো" গানের জন্য আন্তর্জাতিক অঙ্গনে একাডেমী এওয়ার্ড ফর বেস্ট অর্জিনাল সঙ্গ এবং গ্র‍্যামি এওয়ার্ড ফর বেস্ট সঙ্গ রিটেন ফর মোশোন পিকচার, টেলিভিশন অর আধার বিসুয়াল মিডিয়া সম্মাননা অর্জন করেন।
তিনি ২০১৪ সালে "হায়দার" সিনেমার গানের জন্য ৬২তম ন্যাশনাল ফিল্ম পুরস্কার অনুষ্ঠানে ন্যাশনাল ফ্লিম এওয়ার্ড ফর বেস্ট প্লেব্যাক সিঙ্গার মেল সম্মাননা অর্জন করেন।
চার্লি (২০১৫-এর মালয়ালম চলচ্চিত্র)
চার্লি হল মার্টিন প্রক্কট পরিচালিত ২০১৫ সালের ভারতীয় মালয়ালম ভাষার প্রণয়ধর্মী নাট্য চলচ্চিত্র। চলচ্চিত্রটির চিত্রনাট্য রচনা করেছেন যৌথভবে প্রক্কট ও উন্নি আর. এবং প্রযোজনা করেছেন প্রক্কট, জোজু জর্জ ও শেবিন বেকার। এতে নাম ভূমিকায় অভিনয় করেছেন দুলকার সালমান, এবং অন্যান্য মুখ্য চরিত্রে অভিনয় করেছেন পার্বতী তিরুবোত, অপর্ণা গোপীনাথ ও নেদুমুদি বেণু। চলচ্চিত্রটির সুর করেছেন গোপী সুন্দর ও চিত্রগ্রহণের দায়িত্ব পালন করেছেন জমন টি. জন।
চলচ্চিত্রটি ২০১৫ সালের ২৪শে ডিসেম্বর কেরলে মুক্তি পায়। এটি ৪৬তম কেরল রাজ্য চলচ্চিত্র পুরস্কারে ৮টি বিভাগে পুরস্কৃত হয়, তন্মধ্যে রয়েছে শ্রেষ্ঠ অভিনেতা, অভিনেত্রী, পরিচালক ও চিত্রগ্রহণ। চলচ্চিত্রটি ২০১৭ সালে মারাঠি ভাষায় দেব নামে পুনর্নির্মিত হয়, যাতে শ্রেষ্ঠাংশে অভিনয় করেন অঙ্কুশ চৌধুরী, তেজস্বিনী পণ্ডিত ও স্পৃহা জোশি; এবং তামিল ভাষায় মারা নামে পুনর্নির্মিত হয়, যাতে শ্রেষ্ঠাংশে অভিনয় করেন আর. মাধবন, শ্রদ্ধা শ্রীনাথ ও শিবাদা।
পুরস্কার
কেরল রাজ্য চলচ্চিত্র পুরস্কার
এশিয়াভিশন পুরস্কার
অয়নান্ত
থাম্ব|দিন ও রাত্র যথাক্রমে বামে ও ডানে সূর্যপথ কর্কটক্রান্তি ও মকরক্রান্তি রেখার মধ্যে সীমাবদ্ধ হওয়ায় পৃথিবীর সৌরপাদ বিন্দু কর্কটক্রান্তি অতিক্রম করে যেমন অধিক উত্তরে যেতে পারে না তেমনি মকরক্রান্তি অতিক্রম করে অধিক দক্ষিণে যেতে পারে না। নিরক্ষরেখার উত্তরে কর্কটক্রান্তিতে এবং নিরক্ষরেখা দক্ষিণে মকরক্রান্তিতে সৌরপাদ বিন্দুর গমনের ঘটনাই অয়নান্ত। অর্থাৎ পৃথিবীর উপর দিয়ে সূর্যের ভ্রমণকালে পৃথিবীর ভৌগোলিক নিরক্ষরেখা থেকে সর্বাধিক উত্তর ও দক্ষিণে সূর্যের গমনই অয়নান্ত। প্রতি বছর দুটি অয়নান্ত সংঘটিত হয়; জুন মাসে উত্তর অয়নান্ত এবং ডিসেম্বর মাসে দক্ষিণ অয়নান্ত। সঙ্গত কারণেই উত্তর অয়নান্ত হল উত্তরায়ন সংক্রান্তি বা কর্কট সংক্রান্তি এবং দক্ষিণ অয়নান্ত হল দক্ষিণায়ন সংক্রান্তি বা মকর সংক্রান্তি। তবে বর্তমানে কর্কট সংক্রান্তি ও মকর সংক্রান্তি পালনের দিন প্রায় তিন সপ্তাহেরও বেশি পিছিয়ে পড়ার কারণ হল বাংলা পঞ্জিকার ঐতিহ্যগত ত্রুটি। তা যাই হোক, একটি বছরের ঋতুসমূহ পৃথিবীর অয়নান্ত ও বিষুব উভয়ের সাপেক্ষে তথা সৌরপাদ বিন্দুর অবস্থানের ভিত্তিতে নির্ধারিত হয়ে থাকে।
অয়নান্ত শব্দটিকে বৃহত্তর অর্থেও ব্যবহার করা যেতে পারে। নিরক্ষীয় অঞ্চল ব্যতীত অন্যান্য যে কোন অক্ষাংশে উত্তর ও দক্ষিণ উভয় গোলার্ধের ক্ষেত্রে যেদিন সর্বাধিক পরিমাণ সূর্যালোক আপতিত হয় সেদিন গ্রীষ্ম সংক্রান্তি এবং যে দিন সর্বাপেক্ষা কম সূর্যালোক ভূপৃষ্ঠে পড়ে সেদিন শীত সংক্রান্তি সংঘটিত হয়। অর্থাৎ উত্তর গোলার্ধে যেদিন সর্বাধিক পরিমাণ সূর্যালোক পড়ে সেদিন সেখানে গ্রীষ্ম সংক্রান্তি হলেও দক্ষিণ গোলার্ধে ঘটে এর বিপরীত অবস্থা, শীত সংক্রান্তি। আবার উত্তর গোলার্ধে শীত সংক্রান্তি হলেও দক্ষিণে হবে গ্রীষ্ম সংক্রান্তি। একারণে গ্রীষ্ম সংক্রান্তি ও শীত সংক্রান্তি পদ দুটির ব্যবহারে অস্পষ্টতা থেকে যায়। অস্পষ্টতা দূরীকরণে ইংরেজি রচনাগুলোতে তাই জুন সল্সটিস ও ডিসেম্বর সল্সটিস পদ দুটি ব্যবহার করা হয়। বাংলা ভাষায় উত্তর অয়নান্ত ও দক্ষিণ অয়নান্ত পদদুটি অথবা তৎপরিবর্তে যথাক্রমে জুন সংক্রান্তি ও ডিসেম্বর সংক্রান্তি পদদুটি ব্যবহার করা শ্রেয়তর।
পরিভাষা
ইংরেজি solstice শব্দটি ল্যাটিন sol (‘‘সূর্য’’) এবং sistere (‘‘স্থির থাকা’’) শব্দ দুটি থেকে এসেছে। আর অয়নান্ত শব্দটি সংস্কৃত অয়ন (‘‘চলন’’) এবং অন্ত (‘‘শেষ’’) শব্দ দুটি থেকে এসেছে, যার অর্থ দাড়ায় চলনের সমাপ্তি। অর্থাৎ এদিন সূর্যের উত্তরায়ণ ও দক্ষিণায়নের শেষ দিন।
সময়
আন্তর্জাতিক প্রমাণ সময় অনুযায়ী নিকট অতীত ও ভবিষ্যতের সংঘটিত ও সংঘটমান কয়েকটি বিষুব ও অয়নান্তের সময়-তালিকা নিচে দেওয়া হল। উক্ত ঘটনাবলীর জন্য বাংলাদেশ মান সময় এবং ভারতীয় প্রমাণ সময় নির্ণয় করতে হলে তালিকায় প্রদত্ত সময়ের সাথে যথাক্রমে ৬ ঘণ্টা এবং ৫:৩০ ঘণ্টা যোগ করতে হবে। যেমন— ২০১৯ খ্রীস্টাব্দের উত্তর অয়নান্ত বাংলাদেশের প্রমাণ সময় অনুযায়ী জুন মাসের ২১ তারিখের ২১:৫৪ ঘটিকায় এবং ভারতের প্রমাণ সময় অনুযায়ী ২১:২৪ ঘটিকায় সংঘটিত হয়েছে।
নাগরপুর চৌধুরীবাড়ী
নাগরপুর চৌধুরীবাড়ী টাঙ্গাইল জেলার  নাগরপুর উপজেলায় অবস্থিত একটি জমিদার বাড়ী।
ইতিহাস
প্রায় ৫৪ একর জমির উপর শৈল্পিক কারুকার্যমণ্ডিত নাগরপুর চৌধুরীবাড়ী প্রতিষ্ঠা করেন যদুনাথ চৌধুরী। কথিত আছে কলকাতার আদলে নাগরপুরকে সাজানোর পরিকল্পনা নিয়েছিলেন। এখান থেকেই তিনি জমিদারি পরিচালনা করতেন। রঙ্গমহলের পাশে ছিল সুদৃশ্য চিড়িয়াখানা। সেখানে শোভা পেত- ময়ূর, কাকাতোয়া, হরিণ, ময়না ইত্যাদি। ঊনবিংশ শতাব্দী । ইতিহাস থেকে যতদুর জানা যায় – সুবিদ্ধা-খাঁ-র সূত্র ধরেই চৌধুরী বংশু নাগরপুরে জমিদারী শুরু করেন। চৌধুরী বংশের প্রথম পুরুষ যদুনাথ চৌধুরী। প্রায় ৫৪ একর জমির উপর জমিদারী প্রতিষ্ঠা করেন। তাদের বংশক্রমে দেখা যায় – এমন তার তিন ছেলেঃউপেন্দ্র মোহন চৌধুরী, জগদীন্দ্র মোহন চৌধুরী, শশাঙ্ক মোহন চৌধুরী ।বৃটিশ সরকার উপেন্দ্র মোহন চৌধুরীর বড় ছেলে সতীশ চন্দ্র রায় চৌধুরীকে সাধারণ জনগোষ্ঠীর জন্যে বিভিন্ন মুখীন সেবামূলক কাজের স্বীকৃতি স্বরূপ রায় বাহাদুর খেতাবে ভূষিত করে। ছোট ছেলে সুরেশ চন্দ্র রায় চৌধুরী অপেক্ষাকৃত পাশ্চাত্য সংস্কৃতিঘেষা। তিনি ছিলেন অনেকের চেয়ে সৌখিন প্রকৃতির মানুষ।তিনি ছিলেন খুব ক্রীড়ামোদী। উপ-মহাদেশের বিখ্যাত ফুটবল দল ইষ্ট বেঙ্গল ক্লাবের তিনি ছিলেন প্রতিষ্ঠাতা সেক্রেটারী। পাশ্চত্য এবং মোঘল সংস্কৃতির মিশ্রনে এক অপূর্ব নান্দনিক সৌন্দর্যে নির্মিত এই বৈঠকখানা বিল্ডিং এর উপরে ছিল নহবতখানা।সেখান থেকে ছড়িয়ে পড়া প্রতিদিন ভোর সকালে সানাই-এর ভৈরবী ধ্বনীতে চৌধুরী বংশের তথা এলাকার প্রজাবৃন্দের ঘুম ভাঙ্গত। শোনা যায় রায় বাহাদুরের ছোট ভাই সুরেশ চৌধুরীকে নাগরপুরে রেখে সম্পূর্ণ রাজধানী কলকাতার আদলে নাগরপুরকে সাজানোর পরিকল্পনা নিয়েছিলেন। চৌধুরী বাড়ীর রঙ্গমহলের পাশে এক সুদৃশ্য চিড়িয়াখানা ছিল। সেখানে শোভা পেত- ময়ূর, কাকাতোয়া, হরিণ, ময়না আর শেষ দিকে সৌখিন সুরেশ চৌধুরীর ইচ্ছায় চিড়িয়াখানায় স্থান করে নিল বাঘ (কেতকী) এবং সিংহ(দ্যুতি)। ১৯৪৭ এর দেশ বিভক্তির পর একসময় তদানিন্তন সরকার চৌধুরী বাড়ীর সকল সম্পদ অধিগ্রহণ করে। অট্টালিকাটির অভ্যন্তরের পুরো কাজটি সুদৃশ্য শ্বেত পাথরে গড়া। বর্তমানে চৌধুরী বাড়ীর এই মুল ভবনে প্রতিষ্ঠিত হয়েছে নাগরপুর মহিলা ডিগ্রী কলেজ। চৌধূরীবাড়ীর অন্যান্য স্থাপনা ঝুলন দালান: প্রাচীন ভারতে বিভিন্ন শিল্প কর্মে মন্ডিত চৌধুরী বংশের নিত্যদিনের পূজা অনুষ্ঠান হত এই ঝুলন দালানে। বিশেষ করে বছরে শ্রাবনের জ্যোৎস্না তিথিতে সেখানে ধর্মীয় অনুষ্ঠানাদির পাশাপাশি বিভিন্ন ধরনের নাটক, যাত্রা মঞ্চায়িত হত। এখানেই চৌধুরী বংশের শেষ প্রতিনিধি মিলন দেবী (মিলন কর্ত্রী) স্বাধীনতা পরবর্তী সময়ে চৌধুরীদের উপাসনা বিগ্রহ ‘‘বৃন্দাবন বিগ্রহ’’ -এর নিরাপত্তা দিতে গিয়ে দুষ্কৃতকারীদের হাতে নির্মমভাবে নিহত হন। ঘোড়ার দালান জমিদারী পরিচালনা এবং বাবসায়িক প্রয়োজনে চৌধুরীবাড়ীতে সুঠাম সুদৃশ্য ঘোড়া পোষা হত। আর এই ঘোড়া এবং তার তদারকীতে নিয়োজিতদের থাকার জন্য নির্মাণ করা হয় শৈল্পিক কারুকাজ খচিত এই স্থাপনা। যা জমিদারদের ঘোড়ার দালান হিসাবে পরিচিত।
অন্যান্য স্থাপনা
ঝুলন্ত দালান, ঘোড়ার দালান, রংমহল, পরীর দালান, বাঘের দালান।
কারুকার্য
অট্টালিকাটির অভ্যন্তরের কাজটি সুদৃশ্য শ্বেত পাথরের। পাশ্চত্য এবং মোঘল সংস্কৃতির মিশ্রনে এক অপূর্ব নান্দনিক সৌন্দর্যে নির্মিত এই চৌধুরীবাড়ী।
অধিগ্রহণ
দেশ বিভক্তির পর তদানিন্তন সরকার চৌধুরীবাড়ীর সকল সম্পদ অধিগ্রহণ করে (১৯৪৭)।
তাতার খান
তাতার খান (বাহরাম খান নামেও পরিচিত) ১৩২৮ সাল থেকে ১৩৩৭ সাল পর্যন্ত তৎকালীন পূর্ব বাংলার (বর্তমান বাংলাদেশ) সোনারগাঁওয়ের গভর্নর ছিলেন। তিনি ছিলেন দিল্লী সালতানাতের একজন তুর্কি বংশোদ্ভূত সেনাপতি।
নাগরপুর চৌধুরীবাড়ী
বর্তমান অবস্থা
নাগরপুর মহিলা ডিগ্রী কলেজটি চৌধুরীবাড়ীর মুল ভবনে প্রতিষ্ঠিত হয়েছে। চৌধুরীবাড়ীর দক্ষিণে ১১ একর জমির ওপর একটি বিরাট দিঘি রয়েছে, এটি উপেন্দ্র সরোবর নামে পরিচিত।
তাতার খান
জন্ম ও শৈশব
তাতার খানের পিতা খোরাসানের সুলতান ছিলেন। তার পিতা মুলতান ও দিপালপুর জয়ের জন্য অভিযানে বের হন। এরপর দিল্লির সুলতান গিয়াসউদ্দিন তুগলক তাদের প্রতিহত করার জন্য মুলতানের দিকে যাত্রা করেন। যে রাতে গিয়াসউদ্দিন আক্রমণ করেন সেই রাতেই তাতার খানের জন্ম হয়। আক্রমণের ফলে আতঙ্কের কারণে তাকে ফেলে অন্যরা পালিয়ে যায়। সদ্য ভূমিষ্ঠ শিশুকে গিয়াসউদ্দিন পালক পুত্র হিসেবে গ্রহণ করেন এবং তার নাম রাখেন তাতার খান। গিয়াসউদ্দিনের কাছে তাতার খান লালিতপালিত হন।
নাগরপুর চৌধুরীবাড়ী
অবস্থান
টাঙ্গাইলের নাগরপুর উপজেলায় এ চৌধুরী বাড়ী অবস্থিত। টাঙ্গাইল থেকে সিএনজি যোগে এখানে পৌঁছানো যায়।
তাতার খান
সোনারগাঁয়ের শাসক
তাতার খান বাংলায় তুগলকদের আধিপত্য বৃদ্ধিতে অবদান রেখেছেন। ১৩২৪ সালে ত্রিহুত ও বাংলা জয়ের জন্য পরিচালিত গিয়াসউদ্দিন তুগলকের অভিযানে তাতার খান তার সাথে অংশ নেন। এসময় তিনি জৌনপুরের নিকটবর্তী জাফরাবাদের শাসক ছিলেন। তিনি লখনৌতি ও সোনারগাঁয়ের শাসক গিয়াসউদ্দিন বাহাদুর শাহর বিরুদ্ধে অভিযানে নেতৃত্ব দিয়েছেন। তাতার খান লখনৌতি থেকে বাহাদুর শাহকে বিতাড়িত করেছিলেন। পরে বাহাদুর শাহ পালিয়ে যাওয়ার সময় তাকে বন্দী করা হয়।
গিয়াসউদ্দিন তুগলক দিল্লি ফেরার পূর্বে তাতার খানকে সোনারগাঁ ও সাতগাঁয়ের শাসক হিসেবে নিয়োগ দিয়ে যান। ১৩২৫ সালে পরবর্তী সুলতান মুহাম্মদ বিন তুগলক কর্তৃক বাহাদুর শাহ মুক্তি পান এবং তাকে সোনারগাঁয়ের শাসক হিসেবে নিযুক্ত করা হয়। একইসাথে তাতার খান সুলতানের প্রতিনিধি হিসেবে নিয়োগ পান।
বাহাদুর শাহ ১৩২৮ সালে স্বাধীনতা ঘোষণা করেন। তিনি নিজের নামে মুদ্রাও চালু করেন। এরপর তাতার খানের সাথে যুদ্ধে বাহাদুর শাহ পরাজিত ও নিহত হন। বাংলায় তুগলকদের আধিপত্য স্থাপনে অবদানের কারণে দিল্লির সুলতান মুহাম্মদ বিন তুগলক কর্তৃক তাতার খানকে "খান-ই-আজম বাহরাম খান" উপাধিতে ভূষিত করা হয়।
তাতার খান ১৩২৮ সালে সোনারগাঁয়ের গভর্নর হিসেবে নিয়োগ পান।
জ্ঞানচর্চায় অবদান
তাতার খান জ্ঞানচর্চায় পৃষ্ঠপোষকতা প্রদান করেছেন। কুরআনের বহু তাফসির সংগ্রহ করে তিনি সোনারগাঁয়ের আলেমদের সহায়তায় তাফসির-ই-তাতারখানি নামক তাফসির সংকলন করেছিলেন। এছাড়াও ফতোয়ায়ে তাতারখানি নামক আইন গ্রন্থ সংকলনে তিনি পৃষ্ঠপোষকতা করেছেন।
ফকিহ কামাল-ই-করিম ফিকহের উপর আরবিতে মাজমু-ই-খানী ফি আইন আল-মাআনি নামক গ্রন্থ রচনা করেছিলেন। এই গ্রন্থ তিনি বাংলার শাসক উলুগ কুতলুগ আইজ্জুদ্দিন বাহরাম খানের নামে উৎসর্গ করেছেন। এই বাহরাম খান ও তাতার খান একই ব্যক্তি।
মৃত্যু
১৩৩৭ সালে তাতার খান সোনারগাঁ মৃত্যুবরণ করেন। তার বর্ম রক্ষক ফখরুদ্দিন মোবারক শাহ এরপর নিজেকে সোনারগাঁওয়ের স্বাধীন সুলতান ঘোষণা করেন।
সের্গেই ব্রিন
জীবনী
সের্গেই ব্রিন ১৯৭৩ সালে সাবেক সোভিয়েত ইউনিয়নের মস্কোতে একটি ইহুদি পরিবারে জন্মগ্রহণ করেন। তার পিতার নাম মাইকেল ব্রিন ও মাতার নাম ইউজেনিয়া ব্রিন। মাইকেল ব্রিন ম্যারিল্যান্ড বিশ্ববিদ্যালয় এর গণিতের শিক্ষক ও ইউজেনিয়া ব্রিন নাসারগোডার্ড খেয়াযান নিক্ষেপণ কেন্দ্রের গবেষক। ব্রিন ছয় বছর বয়সে যুক্তরাষ্ট্র প্রবাসী হন।
চলচ্চিত্র
ফেসবুক তৈরির কাহিনি নিয়ে তৈরি ‘দ্য সোশ্যাল নেটওয়ার্ক’ চলচ্চিত্রটির কথা অনেকেরই নিশ্চয় মনে আছে। এবারে অনুসন্ধান সেবাদাতা গুগলকে নিয়ে নির্মিত হয়েছে চলচ্চিত্র ‘দ্য ইন্টার্নশিপ’। নানা হাস্যরসাত্মক উপাদান নিয়ে এগিয়ে যায় সিনেমার কাহিনী। একপর্যায়ে প্রকাশ পায় গুগলের মাহাত্ম্য। সিনেমায় তুলে ধরা হয় গুগল দফতরের কর্মীদের নানা সুবিধার বিষয়। প্রতিষ্ঠানটির নানা সেবার তথ্যও দেখানো হয়। দেখা যায়, গুগলের সহপ্রতিষ্ঠাতা সের্গেই ব্রিনের চরিত্রকে।
অর্জন
২০০৪ সালে এবিসি ওয়ার্ল্ড নিউজ সেরগেই ব্রিনকে 'পারসন অফ দ্য উইক' ঘোষণা করে। ২০০৫ সালে ব্রিন অন্যতম 'ইয়াং গ্লোবাল লিডার' হিসাবে মনোনীত হন। টেসলা মোটরসের অন্যতম কর্ণধার সেরগেই ব্রিন ইলেকট্রিক চালিত যানের জন্য কাজ করে যাচ্ছেন।
পড়াশোনা
ব্রিন ১৯৯০ সালে ম্যারিল্যান্ড বিশ্ববিদ্যালয়ে গণিত ও কম্পিউটার বিজ্ঞানে স্নাতক শ্রেণিতে ভর্তি হন। ১৯৯৩ সালে তিনি সম্মান ডিগ্রি অজর্ন করেন। তিনি উচ্চশিক্ষার জন্য স্ট্যানফোর্ড বিশ্ববিদ্যালয় এ কম্পিউটার বিজ্ঞানে ভর্তি হন। তিনি বর্তমানে স্ট্যানফোর্ড বিশ্ববিদ্যালয় থেকে কম্পিউটার বিজ্ঞানে পিএইচডি ডিগ্রি অর্জনে বিরতি গ্রহণ করছেন।
ব্যক্তিগত জীবন
সের্গেই ব্রিন ২০০৭ সালে এ্যানি ওজকিকির সাথে বিবাহ বন্ধনে আবদ্ধ হন। তাদের সংসারে দুটি সন্তান রয়েছে। বয়সের দিক থেকে তাদের দুজনের মধ্যে কোনো পার্থক্য নেই। স্ত্রী এ্যানি ওজকিকি বায়োটেক কোম্পানি টুয়েন্টি থ্রি এন্ড মি’প্রধান নির্বাহী হিসেবে কাজ করছেন। এ্যানি ওজকিকির গুগলের অ্যাডভার্টাইজিং বিভাগের সিনিয়র ভাইস প্রেসিডেন্ট সুসান ওজকিকির বোন হন।
বাহামাস শহরে তাদের বিয়ে হয়। সেটা সের্গেই ব্রিনের জীবনে একটি আলোচিত অধ্যায়। অ্যানি বায়োলজিতে অনার্স পাশ করেন। স্বাস্থ্য নিয়ে কাজ করতে আগ্রহী তিনি। তাই তারা দুজনে মিলে 'হিউম্যান জিনোম প্রজেক্ট' তৈরি করেন। সেটার জন্য ডেটাবেইজ ও ইন্টারনেট ওয়েবসাইটও বানান।
করাচি ইয়ট ক্লাব
ডান|থাম্ব| করাচি ইয়ট ক্লাবের [[বার্জি বা পতাকা]] করাচি ইয়ট ক্লাব, পাকিস্তানের সিন্ধুর করাচির একটি ইয়ট ক্লাব। এটি ১৯১১ সালে প্রতিষ্ঠিত হয়েছিল এবং মূলত করাচি সেলিং ক্লাব নামে পরিচিত ছিল। ক্লাবের প্রধান প্রতিষ্ঠাতা ছিলেন ক্লাবটির প্রথম কমোডর, কাস্টমস সার্ভিসের প্রয়াত মিঃ পুনেট। ক্লাব প্রাঙ্গণটি মূলত মনোরায় অবস্থিত।
ফেরহাত আব্বাস
ফেরহাত আব্বাস (Kabyle: Ferḥat Σabbas); (অক্টোবর ২৪, ১৮৯৯ - ডিসেম্বর ২৪, ১৯৮৫) একজন আলজেরীয় রাজনৈতিক নেতা এবং প্রথম রাষ্ট্রপতি। তিনি ১৯৬২ সালে আলজেরিয়ার স্বাধীনতার পর দেশটির প্রথম রাষ্ট্রপতি হিসেবে কিছুদিন দায়িত্ব পালন করেন।
সুলতান সুলাইমান মাসজিদ, ইউক্রেন
সুলতান সুলাইমান মসজিদ, (Маріупольська мечеть) ইউক্রেনের দোনেৎস্কের মারিওপোলে অবস্থিত একটি মাসজিদ। সুলাইমান এবং বেগম সুলাইমানের সম্মানে এই মসজিদটির নামকরণ করা হয়েছে।
ইতিহাস
২০০৭ সালের ১৫ই অক্টোবর তারিখে, সুলতান সুলাইমান মসজিদ এবং ইসলামিক সাংস্কৃতিক কেন্দ্রটি উদ্বোধন করা হয়েছে। এই মসজিদটির স্থাপত্যটি ইস্তাম্বুলের সলায়মানি মসজিদের পরে স্থাপন করা হয়েছিল। ত্রিবজানে জন্মগ্রহণকারী তুর্কি ব্যবসায়ী সালিহ সিহানের নিজ অর্থায়নে এই মসজিদটি নির্মাণ করা হয়েছে।
কৃষ্ণচন্দ্র নেপালি পোখরেল
কৃষ্ণচন্দ্র নেপালি (নেপালি: कृष्णचन्द्र नेपाली) হচ্ছেন একজন নেপালী রাজনীতিবিদ। কৃষ্ণচন্দ্র নেপালি পোখরেল নামেও পরিচিত তিনি পরিচিত। তিনি পশ্চিম নেপালের গণ্ডকী প্রদেশের মুখ্যমন্ত্রী। সম্ভাব্য মুখ্যমন্ত্রী প্রার্থী প্রদীপ পুদেল তার নির্বাচনী এলাকায় ১০০ ভোটের কম ব্যবধানে হেরে যাওয়ার পর কৃষ্ণচন্দ্র নেপালি সর্বসম্মতিক্রমে নেপালি কংগ্রেসে গণ্ডকী প্রদেশের সংসদীয় পার্টির নেতা নির্বাচিত হয়েছিলেন। তিনি নেপালি কংগ্রেসের কেন্দ্রীয় কমিটির প্রাক্তন সদস্য।
এনসি, সিপিএন-এমসি, পিএসপি-এন, রাষ্ট্রীয় জনমোর্চা এবং স্বতন্ত্র প্রার্থী দীপক মাঙ্গের সমর্থনে নেপালের সংবিধানের ১৬৮ (৫) অনুচ্ছেদ অনুসারে তিনি গণ্ডকী প্রদেশের দ্বিতীয় মুখ্যমন্ত্রী তথা নেপালি কংগ্রেস থেকে এই রাজ্যের প্রথম মুখ্যমন্ত্রী নির্বাচিত হন। নেপালের সংবিধানের ১৬৮ (৪) অনুচ্ছেদ অনুযায়ী পৃথ্বী সুব্বা গুরুং প্রাদেশিক আইনসভায় আস্থা ভোট পেতে ব্যর্থ হওয়ায় সকল বিরোধী দল গণ্ডকী প্রদেশের পরবর্তী মুখ্যমন্ত্রী হিসেবে তাকে সমর্থন জানিয়ে গভর্নরের কাছে সংখ্যাগরিষ্ঠ সদস্যের স্বাক্ষরের একটি তালিকা জমা দিয়েছিল।
রাজনৈতিক জীবন
গত চার দশক ধরে রাজনীতিতে সক্রিয় কৃষ্ণচন্দ্র গণতন্ত্র পুনরুদ্ধারের আন্দোলনের সময়  তিন বছরেরও বেশি সময় বারবার কারাগারে কাটিয়েছেন। তিনি তার পিতা প্রয়াত গোবর্ধন শর্মার সাথে ভারতে নির্বাসনে ছিলেন। রাজনৈতিক জীবনের পাশাপাশি তিনি দীর্ঘদিন ধরে কাভ্রে ফালান্তে, তানাহু দামাউলি এবং তানাহু থার্পু উচ্চ বিদ্যালয়ে রাষ্ট্রবিজ্ঞান, ভূগোল এবং ইতিহাস পড়াতেন।
এদিকে মন্ত্রী পরিষদের সিদ্ধান্তে ১৯৭৯ সালের গণভোটে বহুদলীয় প্রচারণায় সক্রিয় হয়ে নেপালি কংগ্রেস জয়ের অভিযোগে তাকে জুমলাতে স্থানান্তর করা হয়। একই সময়ে, ১৯৭৯ সালে পঞ্চায়েত দমন ও শারীরিক নির্যাতনের পর তিনি শিক্ষা খাত ত্যাগ করেন এবং একজন উকিল হিসাবে জনপন্থী আইনি সেবায় নিজেকে নিয়োজিত করেন। তাঁর প্রচেষ্টার মাধ্যমে অনেক গণতান্ত্রিক রাজনৈতিক বন্দী তানাহু এবং নাওয়ালপারাসি থেকে মুক্তি পায়। তিনি অ্যামনেস্টি ইন্টারন্যাশনাল নাওয়ালপারাসির নেপাল চ্যাপ্টারের প্রতিষ্ঠাতা সভাপতিও ছিলেন। রাজনৈতিক কারণে বেশ কয়েকবার তাকে শারীরিক ভাবে নির্যাতন করা হয়েছিল।
ইন টু দ্য ডার্করুম
ইন টু দ্য ডার্করুম একটি ২০১৪ স্বল্পদৈর্ঘ কল্প কাহিনী চলচ্চিত্র যা গ্ল্যামার এবং তারপরে ধূমপানের খারাপ দিক দেখায়। চলচ্চিত্রটি অন্ধকার এবং ছায়ার জগৎ সম্পর্কে বলার চেষ্টা করে যা ধূমপায়ীকে মৃত্যুর জগতে নিয়ে যায়। ছবিটি বেশ কয়েকটি জাতীয় এবং আন্তর্জাতিক পুরস্কার জিতেছে।
মালওয়ান
মালবন (Malwan) ভারতের মহারাষ্ট্র রাজ্যের সিন্ধুদূর্গ জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মালওয়ান শহরের জনসংখ্যা হল ১৮,৬৭৫ জন। এর মধ্যে পুরুষ ৫১% এবং নারী ৪৯%।
আসামের রেশম শিল্প
আসামের রেশম শিল্প বলতে প্ৰধানত পাট, মুগা এবং এরীসূতায় বোনা বিভিন্ন পোশাককে বুঝায়৷ আসামের রেশম উদ্যোগ একটি হস্ত শিল্প৷ অসমের অৰ্থনৈতিক দিক ছাড়াও সাংস্কৄতিক দিকে ও এর গুরুত্ব অশেষ ৷ আগে অসমের শুয়ালকুছিতে পাট-মুগার শিল্প কেন্দ্ৰীভূত হয়ে আসছিল যদিও বৰ্তমানে অন্যান্য জায়গায় এই শিল্প বিস্তার লাভ করেছে৷
ইতিহাস
১১ শতকের পাল রাজবংশ এর রাজা ধৰ্মপালে ২৬টা বোয়নী পরিয়ালক তাঁতিকুছি থেকে শুয়ালকুছিতে নিয়ে এসেছিলেন। ১৭ শতকে মোগলকে পরাস্ত করে শান রাজারা শুয়ালকুছি দখল করার পর এখানে বয়নশিল্প গড়ে উঠে বলে ধারণা করা হয়। প্ৰায় ১৯৩০ সাল পর্যন্ত কেবল তাঁতি জনগোষ্ঠীর মধ্যে সীমাবদ্ধ এই শিল্প ধীরে ধীরে অন্যান্য জনগোষ্ঠীর লোকেরা ও গ্ৰহণ করে। কৌটিল্যের অৰ্থশাস্ত্ৰতে কামরূুপ এর পাট-মুগা শিল্পের কথা উল্লেখ আছে ৷
মালওয়ান
জনসংখ্যার উপাত্ত
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে মালওয়ান এর সাক্ষরতার হার বেশি।
আসামের রেশম শিল্প
মুগার প্ৰস্তুত প্ৰণালী
এন্থেহেরিয়া আসামিনিছিছ ইংরেজি:Antheraea assamensis নামের একধরনের পলু থেকে মুগা উৎপাদন করা হয়৷ এই পলুবিধে চোম গাছএর পাতা খেয়ে জীবন ধারণ করে৷
মালওয়ান
জনসংখ্যার উপাত্ত
এই শহরের জনসংখ্যার ৯% হল ৬ বছর বা তার কম বয়সী।
আসামের রেশম শিল্প
অসমের রেশম শিল্পের সাথে জড়িত অঞ্চলসমূহ
কামরূপ জেলার অন্তৰ্গত শুয়ালকুছি অসমের প্ৰধান রেশম কেন্দ্ৰ। এখানে তৈরি হওয়া মুগা, এরী এবং পাট এর কাপড় বিখ্যাত। এখানে তৈরি মেখেলা চাদর এবং গামচা আসাম ছাড়াও  ভারত এর অন্যান্য জায়গায় চাহিদা আছে। শুয়ালকুচিতে অসংখ্য হাতেবোনা কাপড়ের প্রতিষ্ঠান থাকার জন্যে একে "আসামের মানচেষ্টার" (Manchester of Assam) বলা হয়।  শুৱালকুছিৰ ৯৯ শতাংশ বাসিন্দাই প্ৰত্যক্ষ বা পৰোক্ষভাৱে পাট-মুগাৰ সৈতে জড়িত হৈ আছে ৷ ২০১০ সালের পরিসংখ্যান অনুযায়ী আসামে উৎপাদন হওয়া  ৮৮ শতাংশ পাট-মুগা বস্ত্ৰ কেবল শুয়ালকুচিতেই উৎপাদন হয়েছিল ৷  ১৯৩৯ সালে শুয়ালকুচিতে তিনশ টি তাঁতশাল ছিল যদিও এখন সেই সংখ্যা বেড়ে ২৫,৫৩৮ টি হয়েছে ।
প্রথমে অসমের শুয়ালকুচিতে পাট-মুগার শিল্প কেন্দ্ৰীভূত হয়েছিল যদিও বৰ্তমান অন্যান্য জায়গায় এই শিল্প বিস্তার লাভ করেছে৷
মন্টগামারি, অ্যালাবামা
১৮১৯ সালে অ্যালাবামা নদীর দুই পাড়ে অবস্থিত দুটি শহরকে একীভূত করে মন্টগামারিকে স্থানীয় শাসনের আওতাভুক্ত করা হয়। তুলার অর্থনৈতিক গুরুত্ব বৃদ্ধি পাওয়ার পাশাপাশি মোবাইল বন্দরের বিকাশ আলাবামার মধ্য দক্ষিণাঞ্চলে ক্ষমতা কেন্দ্রীভূত করে। এরই অংশ হিসেবে ১৮৪৬ সালে মন্টগামারি-কে অ্যালাবামা অঙ্গরাজ্যের রাজধানী করা হয়। মন্টগামারিকে কনফেডারেট যুক্তরাষ্ট্রের প্রথম রাজধানী করা হয়। পরবর্তীতে রাজধানী ভার্জিনিয়া অঙ্গরাজ্যের রিচমন্ডে স্থানান্তরিত হয়। এটি নাগরিক অধিকার আন্দোলনের অন্যতম কেন্দ্রস্থল ছিল।
মন্টগামারি শহরে ম্যাক্সওয়েল বিমানঘাঁটি অবস্থিত। এছাড়াও অ্যালাবামা স্টেট বিশ্ববিদ্যালয়, ট্রয় বিশ্ববিদ্যালয়, অবার্ন বিশ্ববিদ্যালয়, ফকনার বিশ্ববিদ্যালয় ও হান্টিংডন কলেজের মত শিক্ষাপ্রতিষ্ঠান এখানে অবস্থিত। হুন্দাই কোম্পানির গাড়ি উৎপাদন কেন্দ্রও মন্টগামারি শহরে প্রতিষ্ঠা করা হয়েছে।
মার্কিন নৌবাহিনীর দুইটি জাহাজ মন্টগামারি শহরের নামে নামকরণ করা হয়েছে। ইউএসএস মন্টগামারি তাদের অন্যতম।
মন্টগামারির নগরকল্যাণ প্রকল্পগুলোও প্রশংসিত হয়েছে। মন্টগামারি স্মার্ট কোড জোনিং অবলম্বনকারী প্রথম দিককার শহরগুলোর একটি।
ইতিহাস
আদিবাসী আলিবামু জাতির লোক আলাবামা নদীর পূর্ব পাড়ে বসবাস করত। আলিবামু ও কোসহাট্টা জাতির লোক মিসিসিপি কালচার (এক ধরনের ক্ষুদ্র নৃগোষ্ঠী) উপজাতি থেকে উদ্ভূত হয়েছিল। ৯৫০-১২০০ খ্রিস্টাব্দ সময়কালের মধ্যে তারা বসবাসের জন্য মৃত্তিকা নির্মিত টিলা গঠন করে।
আদিবাসীরা পরস্পরের সাথে মাস্কোগীয় ভাষায় কথা বলত। ইকানাতচাচি ও টাওয়াসা নামক দুইটি আলিবামু শহরে বর্তমানের মন্টগামারি প্রতিষ্ঠিত হয়েছে। স্পেনীয় অভিযাত্রী হার্নান্দো দি সোতো ১৫৪০ সালে ইকানাতচাচি ও টাওয়াসা শহরে ভ্রমণের কথা উল্লেখ করেছেন।
১৬৯৭ সালে ইংরেজরা তৎকালীন ক্যারোলাইনা (বর্তমান নর্থ ক্যারোলাইনা, সাউথ ক্যারোলাইনা ও অন্যান্য দক্ষিণাঞ্চলীয় অঙ্গরাজ্য) হতে আলাবামা নদী যাওয়ার সময় এখানে এসে পৌঁছান। ১৭১৬ সালে জেমস ম্যাককিন সর্বপ্রথম এখানে স্থায়ী বসতি স্থাপন করেন। তিনি একজন সম্ভ্রান্ত আদিবাসী নারীকে বিবাহ করেন। তাদের পরিবার ছিল মাতৃতান্ত্রিক।
১৭৮৫ সালে ফিলাডেলফিয়া শহর হতে আগত ইহুদি বণিক আব্রাহাম মোরদেচাই এখানে বিনিময়কেন্দ্র প্রতিষ্ঠা করেন।  সাত বছরের যুদ্ধে ব্রিটিশরা ফ্রেঞ্চদের হাতে পরাজিত হলে আদিবাসীরা লুইজিয়ানা, মিসিসিপি ও টেক্সাসে পালিয়ে যায়। তখন এ সকল অঙ্গরাজ্য স্পেনীয়রা পরিচালনা করত। মোরদেচাই এখানে পৌঁছানোর পর ক্রিক জাতির লোক এখানে বসবাস শুরু করে। ১৮১৩-১৪ সালের ক্রিক যুদ্ধের পর তারা ভূমির উপর অধিকার হারায়। মোরদেচাই মন্টগামারিতে প্রথম তুলা নির্মাণের যন্ত্র এনেছিলেন।
ক্রিক যুদ্ধ পরিসমাপ্তির আগে সাধারণত শ্বেতাঙ্গরা এখানে আসতে চাইত না। জেনারেল অ্যান্ড্রু জ্যাকসন ১৮১৪ সালে তাদের পরাজিত করলে তারা ফেডারেল সরকারকে ২৩ মিলিয়ন একর ভূমিদানে বাধ্য হয়। জেনারেল জন স্কটের নেতৃত্বে একদল শ্বেতাঙ্গ এখানে বসবাস শুরু করে। বর্তমান মন্টগামারি হতে ২ মাইল দূরে তারা আলাবামা শহর প্রতিষ্ঠা করেন। ১৮১৮ সালে জ্যাকসন দুর্গ হতে আলাবামা শহরে যাবতীয় কার্যক্রম স্থানান্তরিত হয়। ১৮১৯ সালের ডিসেম্বরে আলাবামা ইউনিয়নে অন্তর্ভুক্ত হয়।
স্বাধীনতাযুদ্ধের অগ্রসৈনিক রিচার্ড মন্টগামারির নামানুসারে শহরটির নাম হয় মন্টগামারি।
অ্যান্ড্রু ডেক্সটার জুনিয়র শহরের কেন্দ্রস্থল নিউ ফিলাডেলফিয়া প্রতিষ্ঠা করেন। নিউ ফিলাডেলফিয়া দ্রুত উন্নতি লাভ করতে থাকে। নিউ ফিলাডেলফিয়ার সংলগ্ন স্থানে তিনি পূর্ব আলাবামা শহর প্রতিষ্ঠা করেন।  ১৮১৯ সালের ৩ ডিসেম্বর শহরগুলোকে একীভূত করে স্থানীয় শাসনের আওতাভুক্ত করা হয়।
তুলার গুণে মন্টগামারি শহর দ্রুত প্রসার লাভ করে। ১৮২২ সালে মন্টগোমারিকে কাউন্টি আসন নির্বাচিত করা হয়। শহরের কোর্ট স্কয়ার দাস ব্যবসার অন্যতম কেন্দ্র ছিল। ১৮৪৬ সালের ২৮ জানুয়ারি টাসকালোসা থেকে মন্টগামারি শহরে রাজধানী স্থানান্তরিত করা হয়।
১৮৬১ সালের ৪ ফেব্রুয়ারি আলাবামা, জর্জিয়া, ফ্লোরিডা, লুইজিয়ানা, মিসিসিপি ও সাউথ ক্যারোলাইনা-র প্রতিনিধিবর্গ মন্টগামারিতে রাজধানী হিসেবে প্রতিষ্ঠা করেন। কনফেডারেট যুক্তরাষ্ট্রের রাষ্ট্রপতি জেফারসন ডেভিস এখানে শপথ গ্রহণ করেন। পরবর্তীতে রিচমন্ড শহরে রাজধানী স্থানান্তরিত হয়।
১৮৬৫ সালের ১২ ফেব্রুয়ারি জেমস এইচ উইলসন মন্টগামারি দখল করেন।
১৮৮৬ সালে মন্টগামারি যুক্তরাষ্ট্রের প্রথম শহর হিসেবে বৈদ্যুতিক গাড়ির মাধ্যমে পরিবহনব্যবস্থা প্রবর্তন করে।
দ্বিতীয় বিশ্বযুদ্ধের পর মন্টগামারি শহরে নাগরিক অধিকার আন্দোলন সূচিত হয়। ১৯৫৫ সালের ১ ডিসেম্বর রোজা পার্কস শ্বেতাঙ্গ ব্যক্তিকে বাসের আসন ছেড়ে দিতে অস্বীকৃতি জানান। এ ঘটনার পর মার্টিন লুথার কিং, ই ডি নিক্সন সহ বর্ণবাদবিরোধী নেতারা এখানে নাগরিক আন্দোলন সংঘটিত করেন, যার নাম মন্টগামারি বাস বয়কট। ১৯৫৬ সালের জুনে বিচারক ফ্র্যাঙ্ক এন জনসন মন্টগামারির বাস বয়কট প্রথা অসাংবিধানিক ঘোষণা করেন। নভেম্বরে যুক্তরাষ্ট্রের সুপ্রিম কোর্ট এ রায় বহাল রাখেন।
মার্টিন লুথার কিং ১৯৬৫ সালে মন্টগামারি প্রত্যাবর্তন করেন। কৃষ্ণাঙ্গ ভোটারদের আলাবামা অঙ্গরাজ্যের ডেমোক্রেটরা ভোটদানে বাধা সৃষ্টি করায়। তাই সুষ্ঠু ভোটার নিবন্ধনের জন্য তিনিসহ কৃষ্ণাঙ্গ নেতারা "মার্চ টু মন্টগামারি" আয়োজন করেন। ১৯৬৫ সালের ভোটাধিকার আইনের ফলে এ সকল বৈষম্য দূরীভূত হয়।
১৯৬৭ সালের ৭ ফেব্রুয়ারি শহরে এক ভয়াবহ অগ্নিকাণ্ড সংঘটিত হয়। এতে ২৬ জন মৃত্যুবরণ করেন।
ভূগোল
মন্টগামারি শহরের আয়তন ১৫৬.২ বর্গমাইল। এর ১৫৫.৪ বর্গমাইল স্থল ও ০.৮ বর্গমাইল জল। এটি সমুদ্রপৃষ্ঠ থেকে ২২০ ফুট উপরে অবস্থিত।
মন্টগামারির জলবায়ু আর্দ্র উপক্রান্তীয় ধরনের। এখানে মাঝে মাঝে তুষারপাত সংঘটিত হয়। বজ্রঝড় অধিকাংশ ক্ষেত্রে শহরের বৃষ্টিপাত সংঘটনের মূল কারণ।
জনমিতি
২০১০ এর আদমশুমারি অনুযায়ী মন্টগামারির জনসংখ্যা ২,০৫,৭৬৪। শহরের বাসিন্দাদের ৫৬.৬% কৃষ্ণাঙ্গ, ৩৭.৩% শ্বেতাঙ্গ, ২.২% এশীয়, ০.২% আদিবাসী আমেরিকান ও ০.১% প্রশান্ত মহাসাগরীয়।
শহরের পরিবারগুলোর গড় আয় ৫৩,১২৫ ডলার। পুরুষদের গড় আয় ৪০,২৫৫ ডলার ও নারীদের গড় আয় ৩৩,৫৩২ ডলার। ১৮.২% পরিবার ও ২১.৬% বাসিন্দা দারিদ্র্যসীমার নিচে বসবাস করে। এদের ৩৪.৮% এর বয়স ১৮ বছরের নিচে ও ৮.৪% এর বয়স ৬৫ এর উপরে।
গিয়াসউদ্দিন বাহাদুর শাহ
প্রথম গিয়াসউদ্দিন বাহাদুর শাহ লখনৌতির সুলতান শামসউদ্দিন ফিরোজ শাহের পুত্র ও উত্তরাধিকারী ছিলেন। ১৩২২ থেকে ১৩২৪ পর্যন্ত স্বাধীন শাসক ও ১৩২৪ থেকে ১৩২৮ পর্যন্ত গভর্নর হিসেবে তিনি রাজ্য শাসন করেন।
ইতিহাস
পিতার জীবদ্দশায় গিয়াসউদ্দিন বাহাদুর শাহ মুদ্রা জারি করেন। পিতার মৃত্যুর পর ১৩২২ সালে তিনি ক্ষমতা লাভ করেন। দিল্লীর সুলতান গিয়াসউদ্দিন তুঘলক ১৩২৪ সালে তার বিরুদ্ধে যুদ্ধ ঘোষণা করেন। যুদ্ধে পরাজিত হওয়ার পর তাকে বন্দী হিসেবে দিল্লী নেয়া হয়। এরপর বাংলা দিল্লী সালতানাতের একটি প্রদেশে পরিনত হয়।
একই বছর গিয়াসউদ্দিন তুঘলকের পুত্র ও উত্তরাধিকারী দিল্লীর সুলতান মোহাম্মদ বিন তুঘলক তাকে মুক্ত করে দেন ও সোনারগাঁওয়ের প্রাদেশিক গভর্নর হিসেবে নিয়োগ দেন। বাহাদুর শাহ গিয়াসপুর নামে একটি নতুন শহরের পত্তন করেন। এটি বর্তমান ময়মনসিংহ জেলার ২৫ কিমি. দক্ষিণ পশ্চিমে অবস্থিত ছিল।
১৩২৮ সালে তিনি স্বাধীনতা ঘোষণা করেন। তাকে দমনের জন্য সুলতান মোহাম্মদ বিন তুঘলক তার সেনাপতি বাহরাম খানকে প্রেরণ করেন। যুদ্ধে বাহাদুর শাহ পরাজিত ও নিহত হন। বাহরাম খান সোনারগাঁও পুনর্দখল করেন ও এর গভর্নর নিযুক্ত হন।
সিউড়ি সদর মহকুমা
সিউড়ি সদর মহকুমা পশ্চিমবঙ্গের বীরভূম জেলার একটি মহকুমা। এই মহকুমা তিনটি পুরসভা (সিউড়ি, দুবরাজপুর ও সাঁইথিয়া) এবং সাতটি সমষ্টি উন্নয়ন ব্লক (সিউড়ি-১, সিউড়ি-২, সাঁইথিয়া, দুবরাজপুর, খয়রাসোল, রাজনগর ও মহম্মদবাজার) নিয়ে গঠিত। ব্লক সাতটিতে আবার একটি সেন্সাস টাউন (আহমদপুর) ও ৬২টি গ্রাম পঞ্চায়েত রয়েছে। মহকুমার সদর সিউড়ি।
এলাকা
সিউড়ি, দুবরাজপুর ও সাঁইথিয়া পুরসভা ছাড়া সিউড়ি সদর মহকুমায় সিউড়ি-১, সিউড়ি-২, সাঁইথিয়া, দুবরাজপুর, খয়রাসোল, রাজনগর ও মহম্মদবাজার নামে সাতটি ব্লকের অধীনে আহমদপুর নামে একটি সেন্সাস টাউন এবং ৬২টি গ্রাম পঞ্চায়েত রয়েছে।
সিউড়ি-১ ব্লক
সিউড়ি-১ ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল আলুন্দা, করিধ্যা, মল্লিকপুর, তিলপাড়া, ভুরকুনা, খাটাঙ্গা ও নাগরী। ব্লকটি সিউড়ি ও সদাইপুর থানার অধীনস্থ। ব্লকের সদর বড়বাগান।
সিউড়ি-২ ব্লক
সিউড়ি-২ ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত। এগুলি হল অবিনাশপুর, দমদমা, কোমা, বাঁশঙ্কা, কেন্দুয়া,পুরন্দরপুর। ব্লকটি সিউড়ি ও পাঁরুই থানার অধীনস্থ। ব্লকের সদর পুরন্দরপুর।